ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
21 ก.ย. 2558

สรุปภาวะตลาดภาคเช้า : SET แกว่งกรอบลบ รีบาวด์ก่อนปิดตลาด – ดัชนีตลาดหุ้นไทยแกว่งตัวในแดนลบช่วงเช้าวันนี้ตามการเคลื่อนไหวของดัชนีตลาดหุ้นในภูมิภาค เนื่องจากความกังวลด้านการฟื้นตัวของเศรษฐกิจทั่วโลกอาจดูมีปัญหา ส่งผลให้ Fed คงอัตราดอกเบี้ยนโยบายที่ระดับต่ำต่อไป แต่อย่างไรก็ดีดัชนีฟื้นตัวขึ้นในช่วงครึ่ง ชม. สุดท้าย โดยดัชนี SET index ปิดภาคเช้าที่ระดับ 1388.27 จุด, -2.05 จุด, -0.2% ด้วยมูลค่าซื้อขายที่ระดับ 1.3 หมื่นลบ. หุ้นกลุ่มหลักที่ปรับตัวลงมากที่สุดได้แก่ ธนาคาร -1.0%, ปิโตร -0.8% และพลังงาน -0.6% ในขณะที่หุ้นกลุ่มอาหาร +0.8%, อสังหาฯ +0.6% ปิดปรับตัวขึ้นมากที่สุด ด้านค่าเงินบาททรงตัวอยู่ในระดับที่แข็งค่าต่อเนื่องที่ 35.70-35.80 บาท
กลยุทธ์ที่แนะนำ : ช่วงบ่าย: SET มีโอกาสฟื้นตัวขึ้นสู่แดนบวกได้ แม้ว่าดัชนี DJIA-F ยังคงทรงตัวอยู่ในแดนลบเล็กๆก็ตาม โดยในช่วงเช้าการปรับตัวลงนำด้วยหุ้นกลุ่มธนาคาร เนื่องจากความกังวลด้านค่าใช้จ่าย provision จากกรณี SSI ในช่วงบ่ายการฟื้นตัวขึ้นของดัชนี ให้แนวต้านที่ระดับ 1390 และ 1400 จุด และแนวรับอยู่ที่ระดับ 1380 และ 1360 จุด หุ้นแนะนำช่วงบ่ายวันนี้ได้แก่ STPI (รับ 15.0 ต้าน 16.1 Cut 14.8) และ TASCO (รับ 26.00 ต้าน 27.25 Cut 25.75)